Document ID: 31997R2178

ΚΑΝΟΝΙΣΜΟΣ (ΕΚ) αριθ. 2178/97 ΤΗΣ ΕΠΙΤΡΟΠΗΣ της 31ης Οκτωβρίου 1997 για τον καθορισμό της χορήγησης πιστοποιητικών εξαγωγής για ορισμένα τυριά που θα εξαχθούν προς τις Ηνωμένες Πολιτείες της Αμερικής το 1998 στο πλαίσιο της συμπληρωματικής ποσόστωσης που προκύπτει από τις συμφωνίες ΓΣΔΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1466/95 της Επιτροπής, της 27ης Ιουνίου 1995, για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (1), όπως τροποποιήθηκε από τον κανονισμό (ΕΚ) αριθ. 1913/97 (2), και ιδίως το άρθρο 9α παράγραφος 3,
Εκτιμώντας:
ότι ο κανονισμός (ΕΚ) αριθ. 1876/97 της Επιτροπής (3) έχει ανοίξει τη διαδικασία χορηγήσεως των πιστοποιητικών εξαγωγής για ορισμένα τυριά που θα εξαχθούν στις Ηνωμένες Πολιτείες της Αμερικής το 1998 στο πλαίσιο της συμπληρωματικής ποσόστωσης που προκύπτει από τις συμφωνίες ΓΣΔΕ 7
ότι, στην περίπτωση αιτήσεων για προσωρινές άδειες που κατατέθηκαν σύμφωνα με τον κανονισμό (ΕΚ) αριθ. 1876/97 σχετικά με ποσότητες προϊόντων σε κάθε ομάδα προϊόντος μεγαλύτερες από εκείνη που είναι διαθέσιμη, η χορήγηση αδειών μπορεί να λαμβάνει υπόψη την ποσότητα των ίδιων προϊόντων που εξάχθηκαν στις Ηνωμένες Πολιτείες της Αμερικής από τον αιτούντα κατά το παρελθόν και πρέπει να προτιμούνται οι υποψήφιοι των οποίων οι καθορισμένοι εισαγωγείς είναι θυγατρικές εταιρείες 7 ότι θα πρέπει να χορηγηθούν άδειες σε αιτούντες οι οποίοι εξήγαγαν τα εν λόγω τυριά στις Ηνωμένες Πολιτείες της Αμερικής, σε ένα τουλάχιστον από τα προηγούμενα τρία έτη 7 ότι πρέπει να προτιμηθούν οι αιτούντες εκείνοι, των οποίων οι καθορισμένοι εισαγωγείς είναι θυγατρικές εταιρείες με τον καθορισμό υψηλότερων συντελεστών χορήγησης για τους εν λόγω αιτούντες 7 ότι πρέπει να απορριφθούν όλες οι άλλες αιτήσεις 7
ότι, στην περίπτωση ομάδων προϊόντων για τα οποία οι κατατιθέμενες αιτήσεις αφορούν ποσότητες μικρότερες από εκείνες που διατίθενται, πρέπει να προβλεφθεί η χορήγηση των υπολοίπων ποσοτήτων στους υποψηφίους κατ' αναλογία των ποσοτήτων για τις οποίες υποβλήθηκαν αιτήσεις 7 ότι η χορήγηση των εν λόγω πρόσθετων ποσοτήτων θα πρέπει να εξαρτάται από την κατάθεση αίτησης και τη σύσταση εγγύησης εκ μέρους του ενδιαφερόμενου επιχειρηματία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αιτήσεις χορήγησης προσωρινών πιστοποιητικών εξαγωγής που υποβάλλονται δυνάμει του κανονισμού (ΕΚ) αριθ. 1867/97 για τις ομάδες των προϊόντων που προσδιορίζονται από τους αριθμούς 16, 17, 20, 21 και 25 της στήλης 1 του συνημμένου παραρτήματος:
- από αιτούντες που αποδεικνύουν ότι έχουν εξάγει στις Ηνωμένες Πολιτείες της Αμερικής τα σχετικά προϊόντα κατά τη διάρκεια ενός των τριών προηγούμενων ετών, και των οποίων οι καθορισμένοι εισαγωγείς είναι θυγατρικές εταιρείες, θα γίνονται δεκτές εντός του ορίου των συντελεστών χορήγησης που προσδιορίζεται στη στήλη 4,
- από αιτούντες, εκτός εκείνων που προβλέπονται από την πρώτη περίπτωση, οι οποίοι αποδεικνύουν εξαγωγή στις Ηνωμένες Πολιτείες της Αμερικής των εν λόγω προϊόντων κατά τη διάρκεια τουλάχιστον ενός από τα προηγούμενα τρία έτη, θα γίνονται δεκτές στο πλαίσιο των συντελεστών της στήλης 5,
- από αιτούντες, εκτός εκείνων που προβλέπονται από την πρώτη και δεύτερη περίπτωση ανωτέρω, θα απορρίπτονται.
2. Οι αιτήσεις για προσωρινές άδειες εξαγωγής που κατατίθενται σύμφωνα με τον κανονισμό (ΕΚ) αριθ. 1876/97 για ομάδες προϊόντων που προσδιορίζονται από τους αριθμούς 18 και 22 της στήλης 1 του συνημμένου παραρτήματος, θα γίνονται αποδεκτές για τις αιτούμενες ποσότητες. Μετά από πρόσθετη αίτηση του επιχειρηματία εντός τριών εργάσιμων ημερών από την έναρξη ισχύος του παρόντος κανονισμού, και υπό τον όρο σύστασης της προβλεπόμενης εγγύησης, μπορούν να εκδίδονται προσωρινές άδειες εξαγωγής για πρόσθετες ποσότητες στο πλαίσιο των συντελεστών της στήλης 6 του παραρτήματος.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1997.

Labels: 3
17
18